ddrg/super_eurlex huggingface dataset:
5.

påpeger, at kommissionsdokumentet vil være grundlaget for de europæiske institutioners og alle berørte aktørers beslutning om den fælles referencerammes fremtidige formål, indhold og retsvirkning, hvilket spænder fra et ikke-bindende lovgivningsredskab til grundlaget for et fakultativt instrument inden for europæisk aftaleret;
23.

anmoder derfor Kommissionen om at styrke forbrugerbeskyttelsen, primært ved indtrængende at opfordre medlemsstaterne til at tilskynde deres nationale tilsynsmyndigheder og nationale forsikringsselskaber til at øge kendskabet til muligheden for at tegne frivillige retshjælpsforsikringer;
16.

glæder sig over, at 232 børn for nylig er blevet løsladt, efter at Burundis regering, civilsamfundet, FN-organer og andre i otte måneder havde forhandlet med en udbrydergruppe fra FNL;
4.

udtrykker bekymring for den personlige sikkerhed for Parvez Imroz og andre menneskerettighedsaktivister, som undersøger de umarkerede grave og andre påstande om menneskerettighedskrænkelser i Jammu og Kashmir, og opfordrer de indiske myndigheder til at sikre deres beskyttelse og gøre det muligt for dem at udføres deres arbejde uden frygt for chikane og vold; opfordrer kraftigt myndighederne til straks at gennemføre en upartisk undersøgelse af attentatet mod Parvez Imroz, til at offentliggøre undersøgelsesresultaterne og til at retsforfølge de ansvarlige;
anmoder i lyset af Kommissionens anerkendelse af, at Det Europæiske Netværk for Uddannelse af Dommere og Anklagere (EJTN) nyder et de facto-monopol på driften af udvekslingsprogrammet for retsmyndigheder, Kommissionen om at sikre, at de procedurer, hvorved EJTN ansøger om støtte til udvekslingsprogrammet, afspejler denne monopolstilling; anmoder især om, at procedurerne strømlines med henblik på at sikre, at støttemidlerne stilles rettidigt til rådighed, således at EJTN sættes i stand til at drive et effektivt program, der lever op til forventningerne hos, samt de afgivne løfter til, de deltagende nationale skoler, internationale organer samt dommere og anklagere; mener, at hvis dette ikke er tilfælde, kan der stilles spørgsmålstegn ved udvekslingsprogrammets troværdighed, hvilket vil være til skade for de nationale dommere og anklagere, der er interesseret i at deltage, og for styrkelsen af den gensidige tillid mellem de europæiske retsvæsener;
2.

er bekymret over, at manglen på gennemsigtighed i visse statsejede investeringsfonde kan gøre det umuligt at danne sig et klart billede af deres strukturer og bevæggrunde; anmoder Kommissionen om at erkende, at gennemsigtighed og offentliggørelse af oplysninger er et altafgørende princip, hvis man ønsker at skabe virkelig lige vilkår og sikre, at markederne generelt fungerer gnidningsløst;
21.

opfordrer indtrængende EU's særlige repræsentant for Sudan, Pekka Haavisto, til i henhold til hans mandat og EU's fælles holdning vedrørende ICC at spille en proaktiv rolle og udnytte alle muligheder for over for sudanesiske samtalepartnere og andre partnere at rejse spørgsmålet om nødvendigheden af at arrestere og udlevere Ahmad Harun og Ali Kushayb og samarbejde med ICC; opfordrer desuden den særlige repræsentant til regelmæssigt at aflægge beretning for de øvrige EU-institutioner om udviklingen i denne forbindelse;
23.

minder om, at de økonomiske politikker ikke alene skal evalueres, hvad angår deres bidrag til væksten, men også hvad angår antallet af job, der skabes, og hvad angår deres bidrag til nedbringelse af fattigdom; understreger i den forbindelse, at der er behov for øget EU-støtte til programmer i Middelhavspartnerlandene for at gøre det lettere at skabe et gunstigt klima for større investeringer og for at tilskynde unge til at etablere små virksomheder, bl.a. ved at lette adgangen til mikrokreditter; mener i den sammenhæng, at støtten fra Euro-Middelhavsfaciliteten for investeringer og partnerskab (FEMIP) bør øges, herunder til oplysningskampagner;
31.

finder, at man bør prioritere vedvarende energikilder, kraftvarme og andre former for decentral produktion, og at forbrugernes ret til at foretage et informeret valg til fordel for vedvarende energikilder bør være fastslået i chartret; finder derfor, at alle forbrugere på en objektiv, gennemskuelig og ikke-diskriminerende måde bør informeres om, hvilke energikilder de har adgang til;
11.

er bekymret over, at der i de seneste fem år ikke har været en fremgang at spore i forbindelse med lønforskellen mellem mænd og kvinder; opfordrer derfor indtrængende Kommissionen og medlemsstaterne til at vurdere strategierne og foranstaltningerne på området og, om nødvendigt, i samarbejde med arbejdsmarkedets parter at undersøge nye foranstaltninger eller tilgange til gennemførelsen af eksisterende foranstaltninger for at forbedre situationen; støtter i den forbindelse forslaget fra det rådgivende udvalg for ligestilling, hvis mål er at skærpe den europæiske lovgivning på dette område ved at pålægge arbejdsgiverne at foretage en revision af lønningerne og udarbejde handlingsplaner med henblik på at mindske lønforskellen; understreger, at der er behov for fælles foranstaltninger, specielt med hensyn til den nye etape af den europæiske strategi for vækst og beskæftigelse og de fælles principper for flexicurity;
C.

der henviser til, at der hersker enighed blandt videnskabsfolk om oprindelsen og årsagerne til klimaændringerne, og at denne enighed er veletableret og anerkendt verden over både inden for og uden for IPCC; der henviser til, at man siden den første IPCC-vurderingsrapport i 1990 har opbygget en meget omfattende viden og forståelse af, at tendensen med den nuværende globale opvarmning skyldes menneskets aktiviteter, og at denne sammenhæng nu betragtes som en videnskabelig kendsgerning; der henviser til, at der i videnskabelige kredse nu hersker bred enighed om, hvilken rolle menneskeskabte emissioner af drivhusgasser spiller for det globale klima; der henviser til, at på baggrund af den risikovurdering, der er forelagt, gør usikkerheden det påkrævet at handle og ikke at udskyde handling,
B.

der henviser til, at Iran og nogle få andre lande stadig henretter mindreårige; der henviser til, at Iran vides at have henrettet flere unge lovovertrædere end noget andet land i verden, og at det fremgår af rapporter, at over 100 personer sidder på dødsgange i Iran for forbrydelser, der angiveligt blev begået, da de pågældende var under 18 år gamle,
48.

understreger vigtigheden af at beskytte havnearbejdere og sikre, at de har gennemgået den bedst mulige uddannelse; støtter Kommissionens ønske om at give havnearbejdere en gensidigt anerkendt grunduddannelse for at fremme fleksibiliteten inden for denne sektor; mener, at der i den henseende, som et første skridt, bør foretages en sammenligning af de forskellige eksisterende systemer til vurdering af havnearbejderes faglige kvalifikationer; mener imidlertid, at det er vigtigt at sikre, at denne grunduddannelse ikke bidrager til at sænke det gennemsnitlige kvalifikationsniveau for havnearbejdere i en medlemsstat;
D.

der henviser til, at the European Volunteer Centre, the European Youth Forum, the Association of Voluntary Service Organisations, the World Organisation of the Scout Movement, Røde Kors/EU-kontoret, volonteurope, AGE, Solidar, Caritas Europa, ENGAGE, Johanniter International, the European Non-Governmental Sports Organisation m.fl., der sammen repræsenterer flere tusinde organisationer, hvor millioner af frivillige deltager, har opfordret institutionerne af Den Europæiske Union til at erklære 2011 for det europæiske år for frivilligt arbejde,
32.

mener, at udviklingen af en teknologi til kulstofopsamling og -oplagring kan spille en rolle i forbindelse med reduktionen af drivhusgasemissioner, forudsat at den er effektiv og sikker; opfordrer Kommissionen til at fremme virkeliggørelsen af op til 12 foreslåede demonstrationsprojekter i fuld skala omkring kulstofopsamling og -oplagring inden for rammerne af de europæiske industriinitiativer; bemærker, at støtten til rene kulteknologier, som for eksempel forgasning af kul, vil gøre det lettere og billigere at anvende kulstofopsamling og -oplagring med mulighed for at gøre det obligatorisk i fremtiden;
1.

er af den opfattelse, at Nord Stream er et infrastrukturprojekt med en bred politisk og strategisk dimension for både EU og Rusland; forstår de bekymringer, som EU’s medlemsstater har givet udtryk for med hensyn til gasledningens etablering og vedligeholdelse; understreger, at små kyststaters evne til at sørge for sikkerheden i Østersøområdet ikke kan ses isoleret fra EU’s evne til at optræde som en samlet enhed og til at tale med én stemme i energispørgsmål, og henleder opmærksomheden på sin beslutning af 26. september 2007 om en fælles europæisk ekstern energipolitik (8); pointerer, at beslutning 1364/2006/EF (om retningslinjer for de transeuropæiske net på energiområdet) anerkender Nord Stream som et projekt af europæisk interesse, der kan bidrage til at dække EU’s fremtidige energibehov; understreger, at dette projekt og andre komplementære gasledninger såsom Yamal II og Amber bør planlægges i ånd med en fælles europæisk ekstern energipolitik og tage fuldt hensyn til projekternes indvirkning på miljøet og på EU-medlemsstaternes sikkerhed;
Hvis en part til trods for den løbende politiske dialog mellem parterne skønner, at den anden part har misligholdt en forpligtelse med hensyn til respekten for menneskerettighederne, de demokratiske principper og retsstaten som omhandlet i artikel 9, stk. 2, meddeler den, undtagen i særligt hastende tilfælde, den anden part og Ministerrådet alle nødvendige oplysninger, for at der kan foretages en grundig undersøgelse med henblik på at finde en for begge parter acceptabel løsning. Med henblik herpå opfordrer den anden part til at indgå i konsultationer om foranstaltninger, som den berørte part har truffet eller skal træffe for at rette op på forholdene.

Konsultationerne føres på det plan og under de former, som skønnes at være mest hensigtsmæssige med henblik på at finde en løsning. Konsultationerne indledes senest 15 dage efter opfordringen og fortsætter i en periode, der fastsættes ved fælles overenskomst afhængigt af, hvilken tilsidesættelse der er tale om, og hvor alvorlig den er. Under ingen omstændigheder må konsultationerne vare længere end 60 dage.

Hvis konsultationerne ikke fører til en for begge parter acceptabel løsning, hvis konsultationer afvises, eller hvis der er tale om særligt hastende tilfælde, kan der træffes relevante foranstaltninger. Sådanne foranstaltninger ophæves, så snart begrundelsen for dem ikke længere er til stede.
24.

insisterer på behovet for at fortsætte presset for at få gennemført EU's strategi mod masseødelæggelsesvåben på internationalt plan, for at arbejde aktivt for at bibeholde det eksisterende våbenkontrol- og nedrustningssystem, navnlig for ikrafttrædelsen af traktaten om et fuldstændigt forbud mod atomprøvesprængninger, for en konsekvent gennemførelse og grundig overvågning af konventionen om forbud mod kemiske våben, et internationalt forbud mod klyngebomber samt en generel anvendelse af Ottawakonventionen om forbud mod landminer, at fremhæve initiativer vedrørende kontrol med handel med håndvåben og andre nedrustningsinitiativer og spørgsmål vedrørende ikke-spredning, at styrke multilaterale ikke-spredningsaftaler samt at stille de nødvendige midler til rådighed for gennemførelsen af EU's strategi mod spredning af masseødelæggelsesvåben; opfordrer EU og medlemsstaterne til at spille en positiv og effektiv rolle for at overvinde dødvandet i Genèvekonferencen om nedrustning og tage skridt til at sikre, at forhandlingerne munder ud i en ikke-diskriminerende, multilateral, international og effektivt kontrollerbar traktat, som forbyder produktion af fissile materialer til atomvåben;
3.

opfordrer Rådet (landbrug) og Kommissionen til så hurtigt som muligt at give yderligere finansiel støtte til EU's producenter af fåre- og gedekød og -mælk for at udvikle et dynamisk, selvforsynende samt markeds- og forbrugerorienteret fåre- og gedeopdræt i EU; opfordrer Rådet (landbrug) og Kommissionen til at undersøge den fremtidige finansiering af denne sektor som en del af sundhedstjekket af den fælles landbrugspolitik ved at gennemføre en række forskellige foranstaltninger, hvor de enkelte medlemsstater kan vælge mellem nedenstående muligheder, idet man til stadighed har for øje, at det er nødvendigt at undgå konkurrenceforvridning på det indre marked: — indførelse af en ny miljørelateret fåreopdrætsordning, som enten skal a) finansieres direkte ved hjælp af EU-midler eller b) samfinansieres af EU og de nationale regeringer for at standse produktionsnedgangen; en sådan finansiering kan knyttes sammen med den positive indvirkning på miljøet, der er forbundet med fåreopdræt, og med forbedringer af de tekniske og kvalitetsmæssige aspekter af produktionen, — analyse af tilgængeligheden og anvendelsen af uudnyttede midler under den fælles landbrugspolitiks første og anden søjle med henblik på at omdirigere denne støtte til fåre- og gedesektoren, — ændring af artikel 69 i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (2) inden for rammerne af sundhedstjekket af den fælles landbrugspolitik, således at medlemsstaterne kan bevilge op til 12 % af deres nationale betalinger til foranstaltninger til støtte for sektorer i vanskeligheder og til at bevare landbrugsaktiviteter i ugunstigt stillede områder, — medtagelse af foranstaltninger til støtte for fåre- og gedeopdrættere blandt de nye udfordringer, som sundhedstjekket af den fælles landbrugspolitik vil medføre inden for rammerne af den anden søjle, med mulighed for at bruge gradueret støtte;
I.

der henviser til, at næsten halvdelen af forældrene ifølge en undersøgelse foretaget af De Forenede Nationers Udviklingsprogram (UNDP) følte sig ydmyget ved barnets fødsel; der henviser til, at albinokvinder diskrimineres af andre kvinder, og at kvinder, der føder albinobørn, ofte mobbes eller afvises og diskrimineres på arbejde; der henviser til, at omkring to tredjedele af forældrene citeres for, at særlig sundhedspleje og behandling af albinobørn er dyr, og halvdelen for, at deres børn havde alvorlige problemer med synet; der henviser til, at 83 % imidlertid oplyste, at deres børn klarede sig lige så godt i skolen som andre børn;
30.

opfordrer EU til at tage følgende skridt for at gøre fiskeriet i Vestafrika bæredygtigt og i overensstemmelse med Fællesskabets udviklingspolitik, uanset om det sker inden for rammerne af en partnerskabsaftale eller en privat aftale: — gennemførelse af pålidelige vurderinger af størrelsen af de relevante fiskebestande, før fiskeriet indledes, og med regelmæssige mellemrum derefter — hvis de afrikanske fiskebestande udsættes for overfiskning, må fartøjer fra EU og andre udenlandske fartøjer tage de første skridt til at begrænse fangstmængden — der bør udarbejdes langsigtede programmer for gennemførelse af videnskabelige vurderinger af tilstanden og tendenserne for fiskebestandene og deres økologiske forhold samt effekten af at befiske dem; i denne forbindelse bør vestafrikanske forskningskapaciteter støttes — der bør udarbejdes præcise, pålidelige og rettidige offentlige rapporter om fangster og aktiviteter for EU-fartøjer, som opererer i tredjelande — der bør ydes støtte til udvikling af referencelaboratorier for at sætte dem i stand til lettere at opfylde de fytosanitære krav for eksport til EU — der bør i samarbejde med EU's vestafrikanske partnere etableres et program til bekæmpelse af ulovligt, urapporteret og ureguleret fiskeri, herunder en regional overvågningsplan efter samme retningslinjer som aftalen med Kommissionen for Det Indiske Ocean, ligesom Vestafrikas evne til at foretage en effektiv kontrol og overvågning af såvel hjemlige som fremmede fartøjers fiskeaktiviteter bør støttes — betingelserne i aftalen bør drøftes med de lokale samfund — der skal træffes foranstaltninger, der skal fastslå, at lokale fiskere og fiskerflåder har prioriteret adgang til fiskebestanden — der bør udarbejdes et langsigtet program, som skal øge merværdien for den lokale forarbejdningsindustri ved at tillade, at fisk, der er fanget lokalt, kan forarbejdes lokalt og derefter eksporteres til EU — det aktuelle system for oprindelsesbestemmelser bør reformeres og justeres, så det afspejler de lokale forhold og realiteter;
19.

opfordrer Den Blandede Parlamentariske Forsamling til at styrke den rolle, Udvalget om Politiske Spørgsmål spiller, således at det bliver et egentligt forum for forebyggelse og løsning af konflikter som led i partnerskabet mellem AVS og EU, og i den forbindelse at gøre drøftelser om nødsituationer i konkrete lande til almindelig praksis; glæder sig over det arbejde, der er gennemført inden for god regeringsførelse samt valg og valgprocesser i AVS-landene og i EU, og opfordrer til tæt samarbejde mellem AVS-landene og EU om valgobservatøraktiviteterne inden for rammerne af EU’s valgobservationsmissioner;
4.

opfordrer indtrængende medlemsstaterne til i forbindelse med fremtidige operationer at undlade at anvende våben indeholdende forarmet uran som led i operationer under den europæiske sikkerheds- og forsvarspolitik-og at udstationere militært og civilt personel i områder, hvor der ikke kan gives garanti for, at der ikke er blevet eller vil blive anvendt forarmet uran;
glæder sig over den intensiverede dialog mellem EU og Rusland om energispørgsmål og miljøbeskyttelse; fremhæver energiimportens betydning for de europæiske økonomier, idet den repræsenterer en reel mulighed for yderligere handelsmæssigt og økonomisk samarbejde mellem EU og Rusland; understreger, at principperne om indbyrdes afhængighed og gennemsigtighed samt princippet om lige adgang til markeder, infrastruktur og investeringer bør ligge til grund for et sådant samarbejde; glæder sig over Ruslands tiltrædelse af Kyoto-protokollen og understreger, at der er behov for fuld opbakning fra Ruslands side til bindende mål for klimaændringer efter Kyoto; opfordrer Rådet og Kommissionen til at sikre, at principperne i traktaten om det europæiske energicharter, transitprotokollen hertil og G8-konklusionerne indarbejdes i en ny partnerskabs- og samarbejdsaftale mellem EU og Rusland, herunder yderligere samarbejde om energieffektivitet, nedbringelse af CO2-emissioner og vedvarende energi, bl.a. brug af bioenergi; påpeger, at disse principper bør anvendes på større energiinfrastrukturprojekter; opfordrer til, at EU taler med én stemme over for Rusland, når det drejer sig om disse følsomme energispørgsmål; opfordrer partnerne i energidialogen mellem EU og Rusland til at undersøge muligheden for at bruge euroen som fremtidigt grundlag for betaling af energileverancer for dermed at blive mere uafhængig af tredjelandes valutaer;
10.

er bekymret over, at der under henvisning til erklæringen af undtagelsestilstand kan træffes ekstraordinære foranstaltninger under fravigelse af lovene af præfekter, der har fået overdraget beføjelser til at gennemføre foranstaltninger af enhver art, herunder indsamling af fingeraftryk, på grundlag af en civilbeskyttelseslov, der gælder i tilfælde af »naturkatastrofer og andre katastrofer eller begivenheder«, hvilket ikke er afpasset efter eller står i et rimeligt forhold til denne specifikke situation;
34.

erindrer om, at det i princippet er medlemsstaternes ansvar at sikre en effektiv håndhævelse af rettigheder, der udspringer af fællesskabslovgivningen, og at det således er deres opgave at tilpasse deres nationale procesret for at sikre, at disse rettigheder kan håndhæves direkte til gavn for forbrugere og erhvervsdrivende; påpeger, at Fællesskabet for det første ikke har kompetence til at fastsætte regler for den nationale procesret, og at det for det andet i henhold til EF-traktatens artikel 5 kun må handle i det omfang, det er nødvendigt for at nå traktatens mål; påpeger, at det i henhold til denne artikel derfor er nødvendigt i videst muligt omfang at tage hensyn til de nationale retssystemers specifikke kendetegn ved at lade det være op til medlemsstaterne selv at vælge mellem forskellige foranstaltninger, der har samme virkning;
25.

opfordrer EU og USA til at gøre millenniumudviklingsmålene til det centrale mål i den internationale udviklingspolitik; opfordrer indtrængende Rådet, Kommissionen, medlemsstaterne og USA til at øge deres bistand til udviklingslande for at bevare tilliden til deres løfter om at forhøje bistanden; anerkender USA's øgede engagement inden for udviklingsbistand generelt og i Afrika i særdeleshed; opfordrer indtrængende den amerikanske præsident til at udnytte det sidste år i sin embedsperiode til at søge at opnå et ambitiøst resultat af G8-topmødet i Japan i juli 2008 og FN-topmødet om millenniumudviklingsmålene i september 2008 i New York; opfordrer EU til at opretholde millenniumudviklingsmålene og de årlige tidsrammer for at opnå 0,7 % i ODA som et centralt punkt på Det Europæiske Råds dagsorden den 19.-20. juni 2008;
37.

mener, at ethvert nyt forslag til direktiv til bekæmpelse af forskelsbehandling som omhandlet i EF-traktatens artikel 13 skal indeholde et forbud mod enhver form for forskelsbehandling på alle områder, herunder direkte og indirekte forskelsbehandling på alle de områder, der allerede er omfattet af direktiv 2000/43/EC og 2000/78/EF, forskelsbehandling på grund af tilknytning, forskelsbehandling i forbindelse med formodet tilhørsforhold til en beskyttet gruppe og chikane; mener, at instrukser om at forskelsbehandle personer bør betragtes som forskelsbehandling, og at tilfælde, hvor der uden gyldig grund ikke vises rimeligt hensyn, bør betragtes som en form for forskelsbehandling; mener, at det i direktiverne tydeligt bør fastslås, at der ikke er noget hierarki mellem forskellige former for forskelsbehandling, og at de alle skal bekæmpes lige effektivt; betoner, at ethvert forslag til ny lovgivning på behørig vis skal afspejle alle de specifikke hensyn, der skal tages inden for alle områder af forskelsbehandling;
5.

understreger, at det haster at yde akut humanitær nødhjælp via ECHO-programmet på grundlag af et stort og tilstrækkeligt budget; tager til efterretning, at Kommissionens ekspert i humanitær bistand er ankommet til Chengu for at vurdere behovene;
29.

fremhæver, at mediefrihed er afgørende for etableringen af et demokratisk samfund; er meget bekymret over det stigende antal angreb på journalister og opfordrer de afghanske myndigheder til at efterforske disse overtrædelser grundigt; glæder sig over de uafhængige mediers arbejde i Afghanistan, hvilket har genetableret en kerne af informationspluralisme i landet efter årtier uden noget som helst udtryk for frihed; anser pressefrihed og ytringsfrihed som afgørende forudsætninger for landets sociale udvikling og for relationer mellem Afghanistan og EU; udtrykker sin bekymring for præsident Karzais afvisning af at underskrive udkastet til medielov den 15. december 2007 efter dets godkendelse i begge parlamentets kamre; opfordrer præsidenten til at redegøre for status for udkastet til en medielov og erindrer om regeringens løfte i Afghanistan Compact om at udvikle uafhængige og pluralistiske medier; udtrykker sin bekymring over udviklingen for ytringsfriheden, der bringes i fare ved domfældelse af bloggere og uafhængige journalister, og opfordrer den afghanske regering til at påtage sig at garantere reel ytringsfrihed for alle sine borgere, startende med beskyttelse af internetfrihed;
5.

opfordrer alle parter i konflikten til at træffe de nødvendige foranstaltninger for at sikre, at de befolkningsgrupper i landet, der er berørt af konflikten, får sikker og uhindret adgang til den humanitære nødhjælp, og til at træffe effektive foranstaltninger for at garantere lokale og internationale bistandsarbejderes sikkerhed;